Turismo en Charente-Maritime

Turismo en Charente-Maritime estas grava parto de la ekonomio de tiu departemento de okcidenta Francio.

 Statistiko 
En 2009, 3500 turismaj firmaoj en Charente-Maritime donis laboron al 8550 homoj kaj produktis 1,6 miliardojn da eŭroj. En 2011, 35,1 milionoj da turistoj tranoktis en la departemento. 85 % el la turistoj estis francoj, kaj la ceteraj plejparte devenis de Britio, Nederlando, Germanio kaj Belgio. Inter la francoj, kvarono devenis de Francilio kaj 18 % de Puatuo-Ĉarentoj.

 Turismaj lokoj 
 Mara turismo 
eta|dekstra|Strando en Saint-Georges-de-Didonne
eta|dekstra|Les Minimes, unu el la plej grandaj plezurhavenoj en Eŭropo
La unua allogaĵo de Charente-Maritime estas la oceano: la departemento havas  da marbordo, inkluzive de  da sablaj strandoj.

La turismaj strandoj plejparte koncentriĝas en tri sekcioj:
 la bordo de la duoninsulo de Arvert,
 la insuloj (Oléron, Ré kaj Aix),
 la bordo de Aŭniso (pli-malpli de La Rochelle ĝis Fouras).

La ĉefaj banurboj de la departemento estas:
 Royan,
 Saint-Georges-de-Didonne,
 Saint-Palais-sur-Mer,
 La Palmyre (Les Mathes),
 Ronce-les-Bains (La Tremblade),
 Saint-Trojan-les-Bains,
 Fouras,
 Châtelaillon-Plage.

Charente-Maritime havas plurajn kuraclokojn; la ĉefaj estas en Rochefort, Jonzac kaj Saujon.

Ĝi havas ankaŭ 42 plezurhavenojn. La plej grandaj estas Les Minimes (en La Rochelle), Royan kaj Saint-Denis-d'Oléron.

 Naturo 
eta|dekstra|La Potevia Marĉo
En Charente-Maritime troviĝas kvarono de la Potevia Marĉo. La departemento havas 4 naturajn rezervejojn:
 Lilleau des Niges (insulo Ré),
 Golfo de Aiguillon,
 Moëze-Oléron,
 marĉo de Yves.

Aldone, la departemento havas  da arbaroj, el kiuj la plej grandaj estas la arbaro de La Coubre en la duoninsulo de Arvert kaj la arbaro de Saint-Trojan en la insulo Oléron. Ĝi havas ankaŭ  da vojoj taŭgaj por bicikloj,  taŭgaj por piedirantoj kaj  taŭgaj por ĉevaloj.

 Heredaĵo 
 Oficiale agnoskita heredaĵo 
eta|dekstra|La baziliko Saint-Eutrope en Saintes apartenas al la monda heredaĵo de Unesko.
Charente-Maritime havas kvin lokojn enskribitajn al la prestiĝa listo de la monda heredaĵo de Unesko:
 kadre de la fortikaĵoj de Vauban:
 citadelo de Saint-Martin-de-Ré;
 kadre de la Jakobaj Vojoj en Francio:
 preĝejo Saint-Pierre en Aulnay,
 pilgrima malsanulejo en Pons,
 baziliko Saint-Eutrope en Saintes,
 reĝa abatejo de Saint-Jean-d'Angély.

Ĝi havas ankaŭ 838 historiajn monumentojn. Multaj el ili estas preĝejoj kaj kasteloj.

Kvar komunumoj de Charente-Maritime apartenas al la asocio “La plej belaj vilaĝoj de Francio”:
 Ars-en-Ré,
 La Flotte,
 Mornac-sur-Seudre,
 Talmont-sur-Gironde.

 Religia heredaĵo 
eta|dekstra|La preĝejo Sainte-Radegonde en Talmont-sur-Gironde
Religiaj konstruaĵoj estas tre multaj en Charente-Maritime: preskaŭ ĉiu urbo aŭ vilaĝo havas preĝejon. Plej multaj el ili estas konstruitaj en romanika stilo. Inter centoj da ili, eblas mencii la preĝejojn Sainte-Radegonde en Talmont-sur-Gironde, Notre-Dame en Surgères, Saint-Louis en La Rochelle, Saint-Martin en Esnandes, la abatejon Notre-Dame-de-Ré en La Flotte, ktp.

 Kasteloj 
eta|dekstra|La kastelo La Roche-Courbon
Kvankam ne tiel riĉa, kiel la valo de Luaro, Charente-Maritime havas plurajn kastelojn. La plej famaj estas La Roche-Courbon, La Gataudière, Buzay, Jonzac, Plassac kaj Dampierre-sur-Boutonne.

 Fortikaĵoj 
eta|dekstra|Fortikaĵo Bojardo, unu el la plej famaj konstruaĵoj en Charente-Maritime
Fortikaĵoj estas aparte multaj en Charente-Maritime, plejparte konstruitaj en la 16-a kaj 17-a jarcentoj por protekti la armean arsenalon en Rochefort. Krom la fama fortikaĵo Bojardo estas ankaŭ la fortikaĵo Louvois, la citadelo de Le Château-d'Oléron, la fortikaĵo Vauban en Fouras, la fortikaĵo Liédot en la insulo Aix kaj la fortikaĵo Énet apud ĝi, kaj la citadelo de Saint-Martin-de-Ré. La citadelo de Brouage, kune kun la ĉirkaŭa marĉo, estis nomita “granda loko de Francio”.

 Romia heredaĵo 
eta|dekstra|La arko de Germanicus, konstruita en Saintes en la jaro 18 aŭ 19
En Charente-Maritime estas pluraj gaŭl-romiaj restaĵoj. La ĉefaj estas la amfiteatro de Saintes, la arko de Germanicus (ankaŭ en Saintes) kaj la arkeologia loko de Barzan, kie ekzistis romia havena urbo.

 Muzeoj 
Charente-Maritime havas pli ol 85 muzeojn kaj similajn lokojn (ekzemple bestoĝardenojn). La plej famaj estas:
 akvariejo de La Rochelle,
 muzeo de natura historio de La Rochelle,
 nacia mararmea muzeo en Rochefort,
 Hermione, rekonstruita ŝipo de la 18-a jarcento, kaj la reĝa ŝnurejo, ankaŭ en Rochefort,
 arkeologia muzeo de Saintes,
 Paléosite, muzeo pri prahistorio en Saint-Césaire,
 bestoĝardeno de La Palmyre, la plej vizitata en Francio,
 viziteblaj lumturoj: La Coubre, Chassiron, lumturo de Balenoj…

 Notoj kaj referencoj 

 Vidu ankaŭ 
 Turismo en Francio

 Eksteraj ligiloj 
 Oficiala retejo de turismo en Charente-Maritime